tartuNLP/wikipedia-smugri-20251201 huggingface dataset:
Super Junior

Super Junior on Lõuna-Korea poistebänd, mille moodustas 2005. aastal S.M. Entertainment. Grupis on aegade jooksul olnud 13 liiget, mis teeb Super Juniorist ühe maailma suurima poistebändi. Nad tegid oma debüüdi 6. novembril 2005 nimega "Super Junior 05'", algkoosseisus oli 12 liiget: Leeteuk, Heechul, Yesung, Kangin, Shindong, Sungmin, Hangeng, Eunhyuk, Siwon, Donghae, Ryeowook ja Kibum. Bändi debüütlaul oli "TWINS".
Super Juniori liikmed pidid algse plaani järgi iga aasta tagant vahetuma, ent tänu nende kiiresti saavutatud populaarsusele võeti nime tagant "05'" ära ja Super Junior jätkas samade liikmetega. Aastal 2006 liitus grupiga Kyuhyun. Alates 2009. aastast on Kibum mitteaktiivne, aastal 2011 lahkus grupist ametlikult Hangeng.
Ülemaailmne tuntus saabus aastal 2009 lauluga "Sorry Sorry", mida peetakse ka üheks niinimetatud K-pop'i hümniks. "Sorry Sorry" oli ka statistiliselt nende kõige edukam album, mida müüdi näiteks juba esimesel päeval 30 000 eksemplari.
Fänniklubi nimi on E.L.F (Everlasting Friends) ja fänniklubi värv on pärlsinine.
Aastate jooksul on Super Junior jagunenud erinevateks alagruppideks (Super Junior-M, Super Junior-T, Super Junior K.R.Y, Eunhyuk &amp; Donghae), mis samaaegselt keskenduvad eri muusikastiilidele ja publikule.
Terpeenid

Terpeenid on looduslike süsivesinike klass üldvalemiga (C5H8)n, mille molekulis sisaldub 2 või enam isopreeni molekulist tulenevat lüli: n=2, 3, 4 ... Vahel nimetatakse neid ühendeid ka isopreenideks.
Terpeene eristab muudest looduslikest ühenditest "isopreeniühiku" olemasolu. Isopreenile vastavad lülid on tihti seotud nn pea-saba suunas ja võivad olla molekulis otsmised või keskel, enamasti järgmised:
СН3–С(СН3)=СН–СH2– või 
СН2=С(СН3)-СН2–СH2– või 
[–CH2–С(СН3)=СН–СH2]n– , kus n=1, 2, 3 jne.
Terpeenide keemilisel modifitseerimisel (näiteks oksüdatsioon, süsinikskeleti ümberrühmitamine jm) moodustuvaid saadusi nimetatakse terpenoidideks. Isopreenile vastavate lülide ehk elementaarlülide arvust tulenevalt võib terpeene (analoogselt ka terpenoide) klassifitseerida järgmiselt:
Tsüklilisi terpeene klassifitseeritakse ka vastavalt molekulis sisalduvate tsüklite arvule. Näiteks pineeni biosüntees geranüülpürofosfaadist:
Termin "terpeenid" loodi küll ainult süsivesinike kirjeldamiseks, kuid selle termini kasutus on laienenud ka vastavatele funktsionaalrühmi sisaldavatele ühenditele.
Isopreeni kui sellist looduses ei esine. Isoprenoidide biosüntees algab äädikhappe molekulidest, millest mitme etapi jooksul moodustub bioloogiline isopreeniühik – isopentenüüldifosfaat.
Põrunui

Põrunui ehk plõksunui ehk peksunui on algeline tööriist kalapüüdmiseks, mida kasutati kalade uimastamiseks jää all põrutamispüügi puhul. 
Kõvast puidust valmistatud põrunuiaga löödi vees oleva kala pea kohal noorele läbipaistvale jääle. Uimane kala võeti samasse löödud augu kaudu jää alt välja.
Põrunuiaga püüti peamiselt haugi.
Sündinud 31. oktoobril

"Siin artiklis loetletakse 31. oktoobril sündinud tuntud inimesi.
Esimese astme kõrgharidus

Esimese astme kõrgharidus (inglise keeles "undergraduate education") on kõrgharidusaste, mida eri riikides tõlgendatakse erinevalt. 
Üldjuhul mõistetakse selle all bakalaureuseõpet, kuid riigiti võib mõiste tähendusväli erineda.
De la Barre (Poitou suguvõsa)

De la Barre oli Prantsusmaalt Poitoust pärit aadlisuguvõsa. Suguvõsa kustus meesliinis 1753. aastal, naisliinis aastal 1802.
Suguvõsa Liivimaa harule pani aluse Poola-Leedu, Kuramaa ja Rootsi vägedes teeninud palgasõdur, kindralmajori auastmesse tõusnud Wilhelm de la Barre (surnud peale 1655).
Veteli vald

Veteli on vald Soomes Kesk-Pohjanmaa maakonnas. Veteli naabervallad on Evijärvi, Halsua, Kaustinen, Kruunupyy, Lappajärvi, Perho ja Vimpeli.
Vallas elab 3500 inimest ja rahvastiku tihedus on 7 in/km².
Vald on soomekeelne.
Külad.
Aho, Alaspää, Haapala, Haapasalo, Heikkilä, Haukilahti, Isokylä, Kainu (keskus), Kalliojärvi, Nykänen, Patana, Polso, Pulkkinen, Rytiniemi, Räyrinki, Sillanpää, Siponkoski, Torppa, Tunkkari, Yliveteli, Seppälänkylä
Knud Valdemarsen

Knud Valdemarsen (sünd u 1205 – surnud 15. oktoober 1260) oli Taani kuninga Valdemar II vallaspoeg; Eestimaa, Lollandi ja Blekinge hertsog.
Knud sündis kuningas Valdemar II ja Helena Guttormsdatteri suhtest. Helena oli Rootsi jarli Guttormi tütar.
Tema isa andis 1219. aastal Eestimaa hertsogkonna Knudile pärusvalduseks. Eestimaa hertsogi tiitlit kandis ta siiski vaid 1232. aastani. 1242. aastal sai ta Blekinge hertsogiks.
Knud toetas oma vendi Abelit ja Christofferi võitluses vanima venna, kuningas Erik IV vastu. 1247. aastal andis kuningas Knudile Blekinge hertsogkonna asemel Lollandi hertsogkonna. Knud sai siiski peatselt Blekinge tagasi ning jäi selle valdajaks kuni surmani.
Knudi naine oli ilmselt keegi vendi printsess, tõenäoliselt Ida-Pomorze hertsogi tütar. Teadaolevalt oli tal kaks poega: Hallandi hertsog Erik Knudsen ja Visby isand Svantepolk Knudsen.
Ta maeti 1260. aasta oktoobris Ringstedi kirikusse.
Sotsiaalpoliitika

Sotsiaalpoliitika mõiste on mitmetähenduslik. Levinumates tähendustes mõistetakse sotsiaalpoliitika all:
Sotsiaalpoliitika kesksed osavaldkonnad on sotsiaalkaitse poliitika, tööturupoliitika, tervishoiupoliitika, eluasemepoliitika.
Sotsiaalkindlustus

Sotsiaalkindlustus on sotsiaalpoliitiliste abinõude süsteem, sotsiaalne kaitse sissetulekute katkemise või vähenemise või kulutuste suurenemise korral.
Eesti sotsiaalkindlustustusskeemid on pensionikindlustus, ravikindlustus, töötuskindlustus, peretoetused, vanemahüvitis, puuetega inimeste sotsiaaltoetused ja matusetoetus.
Rehabilitatsiooniteenus

Rehabilitatsiooniteenus on isiku iseseisva toimetuleku, sotsiaalse integratsiooni ja töötamise või tööle asumise soodustamiseks osutatav sotsiaalteenus.
Knud

Knud (ka Kanute, Knut, Cnut või Kanut) on Skandinaavia mehenimi. Nimi tuleneb vanapõhjakeelsest sõnast "knútr", mis tähendas sõlme.
Nime Knud kandsid mitmed Taani kuningad ja kuningliku perekonna liikmed:
Nime Knut kandsid ka kaks Rootsi kuningat:
Nime variante on kandnud ka mitmed teised tuntud inimesed ja loomad:
Knut on paljude, eeskätt Põhja-Saksamaaga seotud aadlisuguvõsade nimi ()
Valikorienteerumine

Valikorienteerumine on orienteerumise liik, kus etteantud kontrollaja jooksul tuleb läbida võimalikult palju maastikule paigutatud kontrollpunkte. 
Valikorienteerumises valib võistleja ise kontrollpunktide läbimise järjekorra ja liikumistee. Kontrollaja ületamist trahvitakse punktide mahaarvamisega. Tulemuste arvestamisel koostatakse paremusjärjestus võistlejate kogutud punktisumma alusel, võrdsete punktide korral järjestatakse võistlejad selle alusel, kellel on sama punktisumma kogumiseks kulunud vähem aega.
Võistkondlikku valikorienteerumist pika kontrollajaga (3 või enam tundi) nimetatakse rogainiks.
Bafingi jõgi

Bafing on jõgi Aafrika lääneosas. 
Algab Fouta Djalloni lavamaalt. Ülemjooksul voolab kirdesse, alamjooksul pöördub loodesse. Ühinedes Bakoye jõega, moodustab Senegali jõe.
Pikkus 344 km.
Amirandid

Amirandid (ka "Admiralisaared") on saared India ookeanis. Pindala 992 ha. Saared on kõik madalad korallatollid. Kuuluvad Seišellidele.
Emirates Airline

 
Emirates Airline (lühend Emirates; araabia keeles: طيران الإمارات, Ţayarān al-Imārāt) on lennufirma Araabia Ühendemiraatides Dubais. Emirates Airline on Emirates Groupi tütarettevõte, mille omanik on Dubai valitsus. 
Emirates Airline on Lähis-Ida suurim lennufirma, mis opereerib rohkem kui 3600 lendu nädalas oma kodulennujaamast Dubai rahvusvahelisest lennujaamast 140 linna 81 riiki. Emiratesi kargolende teostab Emirates SkyCargo.
Emirates on neljas lennufirma maailmas rahvusvaheliste reisijate poolest ja teine kaubaveo poolest. Alates 2016. aasta märtsist kuni 2017. aasta veebruarini oli Emiratesi maailma pikim lennuliin Dubaist Aucklandi.
Emiratesi lennukipark koosneb ainult Airbusi ja Boeingu laiakerelistest lennukitest. 2017. aasta novembri seisuga on Emirates maailma suurim Airbus A380 lennukitüübi operaator. Emirates on ka suurim Boeing 777 lennukitüübi operaator maailmas.
Ajalugu.
Emirates Airline'i asutas Dubai valitsus 25. mail 1985. Emiratesi alguses mängis suurt rolli Pakistan International Airlines, kes liisis Emiratesile uue Boeing 737-300 ja Airbus A300B4-200 lennukid. Dubai kuninglik perekond and lennufirmale ka kaks kasutatud Boeing 727-200 lennukid. Lennufirma esimene lend EK600 toimus Dubaist Karachisse 25 oktoobril 1985.
1986. aastal lisas lennufirma oma sihtkohtade hulka Colombo, Dhaka, Amman ja Cairo. 1987. aastal ostis lennufirma Boeing 727-200 lennukid Dubai valitsuselt ära Airbus A300 lennukit asendati ära.
Malta rahvusvaheline lennujaam

Malta rahvusvaheline lennujaam (inglise "Malta International Airport"; malta "Ajruport Internazzjonali ta' Malta"; lühendatult MIA; IATA: MLA, ICAO: LMML) on Malta peamine rahvusvaheline lennujaam ja rahvusliku lennuliini Air Malta baasjaam. Asub Valletta kesklinnast kaheksa kilomeetrit lõuna pool Luqa ja Gudja vahel. Lennujaam (Luqa terminal) avati 31. märtsil 1958. Lennuliikluse kasvades avati 1977. aastal teine lennurada ning 1989. aastal hakati rajama uut terminali Gudjas. See avati 25. märtsil 1992 ja vana terminal suleti.
Lennujaam annab 9,2% Malta sisemajanduse kogutoodangust.
Rossillon (suguvõsa)

Rossillon, mõnikord ka "Roussillon", varem "Bouvard" (vene keeles "Россильон") oli Prantsusmaa päritolu põlisaadlisuguvõsa.
Ajalugu.
Aastal 1806 immatrikuleeriti Wilhelm Julius Emil de Rossilloni perekond Eestimaa rüütelkonna aadlimatriklisse.
Gourmandises

"Gourmandises" on prantsuse lauljatari Alizée debüütalbum. Albumi kõikide laulude muusika autor on Laurent Boutonnat ja sõnade autor Mylène Farmer. Album ilmus ülemaailmselt 13. märtsil 2001 ja sama aasta detsembriks oli seda müüdud üle miljoni eksemplari. 2002. aastaks oli seda albumit üle maailma müüdud enam kui 4 miljonit eksemplari.
Cendres de Lune

"Cendres de Lune" on prantsuse laulja Mylène Farmeri debüütalbum.
Lood.
1 Ainult albumi teises väljaandes.
Air Malta

Air Malta on Malta rahvuslik lennufirma, mille kodulennujaam on Malta lennujaam. Air Malta peakorter asub Luqas. Lennufirma opereerib 36 sihtkohta Euroopas ja Põhja-Aafrikas. Air Malta teenindab 36 sihtkohta 17 riigis.
Ajalugu.
Kui Malta iseseisvus, loodi lennufirma Malta Airlines, mis aga varsti likvideeriti. Air Malta asutati 21. märtsil 1973.
Lennukipark.
Air Malta lennukipargis olid 2010. aasta 19. jaanuari seisuga järgmised lennukid:
Poola lennufirmade loend

See on Poola lennukompaniide loend.
Araabia Ühendemiraatide lennufirmade loend

"Siin on loetletud Araabia Ühendemiraatide lennufirmasid."
Désenchantée

"Désenchantée" on prantsuse poplaulja Mylène Farmeri esimene singel tema albumilt "L'Autre...", mis anti välja 18. märtsil 1991. Singel sai Prantsusmaal suure menu osaliseks, olles edetabelite tipus kaks kuud ja kujunedes Farmeri edukaimaks lauluks. Laul on tuntud tema tunnuslauluna.
Laulu kirjutamise aega iseloomustavad rahutud ajad Prantsusmaal, mil riik osales Lahesõjas ja toimusid suured üliõpilasprotestid. See leiab väljendust laulu sõnade pessimismis ja eksistentsialismis.
Kate Ryani uusversioon loost tõusis aastal 2002. aastal Belgias edetabelite tippu.
ADO Den Haag

ADO Den Haag on Hollandi jalgpalliklubi, mis mängib riigi kõrgliigas. See asutati 1. veebruaril 1905 Haagis.
Klubi on tulnud kahel korral Hollandi meistriks (1942 ja 1943) ning võitnud kahel korral Hollandi karika (1968 ja 1975).
Klubi kodustaadion on Kyocera Stadion, mis mahutab 15 000 pealtvaatajat.
Meeskonna värvid on roheline ja kollane. Klubi logol on kujutatud haigrut, kes on Haagi linna sümbol.
AZ (jalgpalliklubi)

AZ (Alkmaar Zaanstreek) on Hollandi jalgpalliklubi, mis hooajal 2013/14 mängis riigi kõrgliigas. Asutati 10. mail 1967, kui Alkmaar '54 ja FC Zaanstreek ühinesid AZ '67-ks. Praegust nime kannab 1986. aastast.
1981 tuli Hollandi meistriks ning jõudis UEFA karikasarjas finaali. 2009 tuli teist korda Hollandi meistriks ning pääses esimest korda UEFA Meistrite Liigasse.
Kodustaadion on 2006. aastast AFAS Stadion.
Klubi praegune peatreener on Marco van Basten. Enne Basteni oli AZ peatreeneriteks teiste hulgas ka Gertjan Verbeek ja Louis van Gaal.
Klavan liitus hooaja teisel poolel jaanuaris laenulepingu alusel. 13. veebruaril 2009 sõlmitud tööleping kehtis 2013. aastani.
Rotterdami Feyenoord

Rotterdami Feyenoord on Hollandi linna Rotterdami jalgpalliklubi, mis mängib riigi kõrgliigas.
Saavutused.
Euroopa.
Euroopa karikas:
UEFA karikas:
De Graafschap

De Graafschap on Hollandi linna Doetinchemi jalgpalliklubi, mis hooajal 2008 mängis riigi kõrgliigas.
FC Groningen

FC Groningen on Hollandi jalgpalliklubi, mis hooajal 2008 mängis riigi kõrgliigas.
Klubi baseerub Groningenis.
SC Heerenveen

SC Heerenveen on Hollandi jalgpalliklubi, mis hooajal 2013/2014 mängis riigi kõrgliigas.
Klubi baseerub Heerenveenis.
Almelo Heracles

Almelo Heracles on Hollandi linna Almelo jalgpalliklubi, mis hooajal 2008 mängis riigi kõrgliigas.
Eesti ja eestlased.
Jaanuaris 2009 laenas Heracles neli hooaega klubis mänginud Ragnar Klavani liigakonkurendile AZ-le.
NAC Breda

NAC Breda on Hollandi jalgpalliklubi, mis hooajal 2008 mängis riigi kõrgliigas.
Klubi baseerub Bredas.
N.E.C.

N.E.C. ("Nijmegen Eendracht Combinatie") on Hollandi linna Nijmegeni jalgpalliklubi, mis mängib riigi kõrgliigas.
PSV Eindhoven

PSV Eindhoven on jalgpalliklubi, mis mängib Hollandi kõrgliigas. Kõrvuti Amsterdami Ajaxi ja Feyenoordiga on PSV olnud aastakümnete jooksul üks edukamaid klubisid Hollandi tippliigas. 
Klubi baseerub Eindhovenis.
Rotterdami Sparta

Rotterdami Sparta on Hollandi jalgpalliklubi, mis hooajal 2008 mängis riigi kõrgliigas.
Klubi baseerub Rotterdamis.
FC Twente

FC Twente on Hollandi Enschede linna jalgpalliklubi, mis hooajal 2013/2014 mängis riigi kõrgliigas.
Endiseid mängijaid.
Oguchi Onyewu, Bryan Ruiz, Emir Bajrami
FC Utrecht

FC Utrecht on Hollandi jalgpalliklubi, mis hooajal 2008 mängis riigi kõrgliigas.
Klubi baseerub Utrechtis.
Vitesse

Vitesse on Hollandi linna Arnhemi jalgpalliklubi, mis mängib riigi kõrgliigas Eredivisie. Klubi asutati 14. mail 1892.
FC Volendam

FC Volendam on Hollandi jalgpalliklubi, mis hooajal 2008 mängis riigi kõrgliigas.
Klubi baseerub Volendamis.
Willem II (jalgpalliklubi)

Willem II on Hollandi linna Tilburgi jalgpalliklubi. Meeskond mängib riigi kõrgliigas.
Klubi on nimetatud Madalmaade kuninga Willem II järgi.
Usupuhastuspüha

Usupuhastuspüha (varem ka õige usu ülevõtmise püha) peetakse 31. oktoobril, sest sel päeval 1517. aastal naelutas Martin Luther Wittenbergi linnakiriku uksele 95 teesi, kus ta mõistis hukka patukustutuse sedelite müütamise. 
Nende ladinakeelsete teeside üle plaaniti avalikku väitlust Wittenbergi ülikoolis. Selle asemel aga levisid teesid saksa keelde tõlgituina kogu riigis ja panid liikuma sündmuste ahela, mis paisus kristliku kiriku revolutsiooniks.
Usupuhastus ehk reformatsioon uuendas lääne kiriku, kuid ühtlasi killustas selle. Liikumine ei vallanud kogu kirikut. Seda püha tähistavad või märgivad vaid luterlased ja teised reformatsiooniaja sündmustest alguse saanud kirikud. 
Reformatsioon elustas ka katoliku kirikut. Kuid nüüd ei olnud ta enam oma nimele vastavalt katoliiklik, st üleüldine, vaid üks konfessioon teiste hulgas. Eri konfessioonidel oli algul raske üksteisega läbi saada. Peeti ususõdu. Pikkamööda rajas kristlaskonna jagunemine teed sallivusele: tunnustati õigust uskuda ja mõtelda erinevalt.
Algselt tähistasid luterlikud kirikud Euroopas usupuhastuspüha ehk reformatsioonipäeva eri päevadel: Lutheri sünnipäeval, surmapäeval ja Augsburgi usutunnistuse esitamise päeval (25. juuni). 1667. aastal määras kuurvürst Johann Georg II Saksimaal reformatsioonipäevaks oktoobri viimase päeva. Teised luterlikud kirikud mujal järgisid seda eeskuju ning pühana kinnistus 31. oktoober.
Heinrich Schultz

Heinrich Schultz (vales vormis ka Heinrich Schults; 23. september 1924 Valga – 1. oktoober 2012 Tallinn) oli Eesti kultuuritöötaja, džässifestivalide organiseerija. 
Heinrich Schultz sündis baltisaksa metsapraakeri peres. Teenis Teises maailmasõjas 8. Eesti Laskurkorpuses roodukirjutajana. 
Olles Tallinna Linna TSN Täitevkomitee kultuuriosakonna juhataja 1961-1967, organiseeris muuhulgas Tallinna rahvusvahelisi tantsuturniire ja džässifestivale. Suurima rahvusvahelise ja riigisisese kõlapinna saavutas 1967. aasta mais Kalevi Spordihallis toimunud džässifestival "Tallinn '67", mille tippesineja oli Charles Lloydi kvartett USAst. Ürituse tohutu edu ehmatas tollaseid kommunistlikke riigivõime sedavõrd, et džässifestivalid keelati ära. ”Ainusüüdlaseks” kuulutati peakorraldaja Heinrich Schultz ning teda karistati kultuuriosakonna juhataja kohalt vallandamise ja tavaametnikuks üleviimisega. 1967. aasta džässifestivali on Eestis isegi peetud esimeseks impulsiks Nõukogude Liidu lagunemisele. 
Heinrich Schultz maeti 6. oktoobril 2012 Metsakalmistule.
Dow Jones

Dow Jones ehk Dow Jonesi indeks ehk Dow Jonesi tööstuskeskmine (inglise keeles ametlikult Dow Jones Industrial Average, lühendid DJIA, Dow 30, INDP) on maailma autoriteetseim börsiindeks, mille pakkus välja Charles Dow 1884. aastal.
Indeksit avaldatakse ajalehes The Wall Street Journal. Väärtus arvutatakse 30 (algselt 11) olulisema ettevõtte aktsia hindade põhjal. Indeksisse kuulub aktsiaid nii New Yorgi börsilt kui ka NASDAQi börsilt.
Indeksi väärtust väljendatakse punktides. Selle arvutamiseks summeeritakse komponentaktsiate hinnad, summa aga jagatakse teatud koefitsiendiga. Koefitsienti kohendatakse aeg-ajalt, näiteks aktsiate jagunemiste (näiteks fondiemissioonide) ja dividendimuudatuste korral. Uue koefitsiendi leidmine sellise sündmuse puhul toimub valemi Svana / qvana = Suus / quus järgi (S tähistab siin aktsiahindade summat ja q koefitsienti).
Ainsi soit je...

"Ainsi Soit Je..." on Mylène Farmeri teine album.
Pinotsütoos

Pinotsütoos (ka nn "raku joomine") on üks endotsütoosi tüüpidest, kus väikesed osakesed (partiklid), mis on lahustunud vesiikulites, tuuakse rakumembraani sopistumisel raku tsütoplasmasse. Seal need tavaliselt lagundatakse lüsosoomides. 
Pinotsütoosi omapära seisneb selles, et sel viisil ühineb vesiikul rakuga ilma rakumemembraani läbimata. Pinotsütoosi realiseerumiseks vajab rakk ATP-d.
Fagotsüüt

Fagotsüüt ehk õgirakk on loomorganismi rakk, mis lagundab fagotsütoosi teel sinna sattunud võõrkehi (nt baktereid) ja apoptoosi läbinud raku osakesi. Seega mängivad fagotsüüdid olulist rolli hulkraksete organismide immuunsüsteemi talitluses.
Teatud suuri õgirakke nimetatakse makrofaagideks.
Endotsütoos

Endotsütoos on väliskeskkonnast transportvesiikulite abil makromolekulaarsete komponentide omastamine. Makromolekulid seonduvad membraani või retseptoriga ja see põhjustab plasmamembraanist koosneva vesiikuli moodustumise ehk endosoomi, mis tagab transporditavate ainete jõudmise rakku. Makromolekulaarsed ained ei läbi passiivselt hüdrofoobset plasmamembraani ning peavad seetõttu kasutama endotsütoosi. Mõiste võttis kasutusele 1963. aastal Christian de Duve. Endotsütoosile vastupidine protsess on eksotsütoos.
Endotsütoosi tüübid.
Fagotsütoos.
Fagotsütoos esineb rakkudes, mis on spetsialiseerunud suuremate partiklite ja mikroorganismide fagotsüteerimisele ehk kahjutuks tegemisele. Imetajates on nendeks ühisest eellasest arenenud makrofaagid ehk suur-õgirakud ning neutrofiilid ehk vere valgelibled, mis suuri võõrkehi "alla neelates" moodustavad fagosoomi. Fagosoomiga interakteerudes moodustab lüsosoom fagolüsosoomi. Paljudele ainuraksetele loomadele on fagotsütoos ainus toitumisviis.
Pinotsütoos.
Pinotsütoos on lahustunud makromolekulide sissevõtmine väikeste vesiikulite abil. Pinotsütoos jaguneb kolmeks alatüübiks: 
Endotsütoosi ja lüsosoomi ühendus.
Lüsosoom on membraaniga ümbritsetud hüdrolüütilisi reaktsioone teostav organell ning katalüüsimisele kuuluv aine saadakse endotsütoosi teel moodustunud vesiikulitest. 
Kõigepealt toimub väliskeskkonnast endotsütoosi teel vesiikuli moodustumine, mis ühineb varajase endosoomiga. Seal eemaldatakse spetsiifilised retseptorid, mis transporditakse tagasi plasmamembraani koostisse. Varajased endosoomid muutuvad aja möödudes hilisteks endosoomideks, kuhu transporditakse trans-Golgi kompleksist ka happelisi hüdrolüüse. Viimati nimetatud transpordiks on vajalik mannoos-6-fosfaat retseptor, mis eemaldub hilises endosoomis ning liigub hiljem tagasi Golgi kompleksi. Hilised endosoomid muutuvad lüsosoomideks, kus algab ainete degradeerimine ehk lahustumine. 
Endosoomide küpsemisel mängib rolli pH langus ehk hapestumine, mida reguleerivad ATP-sõltuvad prootonpumbad ja ioonkanalid. Varajastes endosoomides on pH umbes 6,2 ning hilistes endosoomides on pH umbes 5,5.
Eksotsütoos.
Eksotsütoos on transportvesiikulite abil sisekeskkonnast makromolekulaarsete komponentide omastamine ning nende ühinemine raku välismembraaniga.
Eksotsütoosi rajad.
Mõned näited reguleeritud endotsütoosist:
Endotsütoosi ja eksotsütoosi tasakaal.
Raku ruumala ja pindala on konstantsed ehk püsivad, seega endotsütoosi ja eksotsütoosi omavaheline tasakaal peab olema stabiilne, et tagada võimalikult püsiv rakusisene keskkond. Iga vesiikul on määratud ühinema ainult kindla membraaniga. Tulemuseks on makromolekulide suunatud liikumine raku sise- ja väliskeskkonna vahel .
Transportvesiikulite teket katalüüsivad spetsiifilised kattevalgud .
Katetena kasutatakse sihtkoha-spetsiifilisi valke:
Et transportvesiikulid tunneksid ära õige sihtmembraani, osalevad protsessis SNARE-valgud. SNARE-valgud on transmembraansed valgud, mis jagunevad vastavalt kaheks, kas valk asub vesiikulil (vSNARE) või sihtmembraanil (tSNARE). Vesiikuli ühinemine sihtmembraaniga ei toimu iseeneslikult, vajalikud on Rab perekonna GTP siduvad valgud.
Lendkalad

Lendkalad ehk lendavad kalad on selliste kalade koondnimetus, kes suhteliselt pika aja jooksul suudavad veepiirist kõrgemal "lennata" ning kellel on selleks tekkinud teatud kohastumusi. 
Enamik lendkalu kuulub pääsukalalaste ("Exocoetidae") sugukonda, neist tuntuim on harilik pääsukala ("Exocoetus volitans"). Pääsukalad elavad soojades troopika ja subtroopika vetes. 
Lendkalade, eriti hästi ilmneb see pääsukalade puhul, silmatorkavaim morfoloogiline iseärasus on nende ebatavalised suured rinnauimed, mis talitlevad justkui tiibadena.
Pääsukalalaste sugukonda kuuluvad mõned liigid suudavad "lennata" tavaliselt 30–50 m, kuid täheldatud on ka üle 100 m lende. 
Lendkalu on ka teistes sugukondades, kuid enamasti pole nende lennuvõime nii täiuslik kui pääsukaladel.
Lendamise rekord.
2008. aasta mais filmiti Jaapani ranniku lähedal ühe pääsukala 45-sekundilist õhulendu, mis on ka praegune kalade "lendamise" maailmarekord.
Gabriela Montero

Gabriela Montero (sündinud 10. mail 1970 Caracases) on Venezuela päritolu USA pianist. 
Ta mängib klassikalist muusikat ja improviseerib etteantud teemadele, sealhulgas džässistiilis. Pianist Martha Argerich, kelle meistriklassis Montero õppis, soovitas tal oma kontsertidel improvisatsioonidega esineda, ning Montero kontsertidel ongi suur osa ajast jäetud improvisatsioonidele publiku antud teemadel. Ta on oma improvisatsioonide kohta öelnud: "Ma ei tee õigupoolest midagi. See on midagi, see lihtsalt voolab minust läbi." 
Elulugu.
Kahe- või kolmeaastaselt hakkas ta improviseerima ema lauldud hällilaulude teemadel. 
Esimene avalik esinemine oli tal viieaastaselt. Kaheksa-aastaselt andis ta kontserdi Venezuela noorteorkestriga Sinfónica de la Juventud Venezolana Simón Bolívar José Antonio Abreu juhatusel. Valitsus andis talle stipendiumi USA-s õppimiseks. 12-aastaselt võitis ta USA üleriikliku Baldwini konkursi ja AMSA rahvusvahelise noorte pianistide konkursi, mängides Cincinnati Sümfooniaorkestriga Tšaikovski 1. klaverikontserti. 
Ta õppis Londoni Kuninglikus Muusikaakadeemias Lyl Tiempo, Rosalina Sacksteini, Andrez Esterhazy ja Hamish Milne'i käe all. Ta sai rahvusvahelistelt konkurssidelt auhindu, muu hulgas pronksmedali 13. rahvusvaheliselt Chopini-nimeliselt pianistide konkursilt Varssavis 1995. 
Ta on esinenud paljudes mainekates kontserdipaikades.
Vastuvõtt.
Argentina pianist Martha Argerich on tema kohta öelnud: "Ma olen harva kohanud Gabriela-sugust talenti. Ta on ainulaadne artist."
Permi Amkar

Permi Amkar on Venemaa jalgpalliklubi, mis alates hooajast 2004 mängib riigi kõrgliigas.
Liiva-uurikkarp

Liiva-uurikkarp ("Mya arenaria") on uurikkarplaste sugukonda kuuluv karbiliik. 
Liiva-uurikkarbid elavad tavaliselt mudastes eulitoraalipiirkondades. 
Liiva-uurikkarbi kaltsiumkarbonaatne koda on väga õhuke ja kergesti purunev. 
Meredes eelistab ta elada 12...20 cm sügavuses põhjamudas, kust sirutab välja oma sifooni, mille kaudu ta filtreerib mereveest toitu. 
Liiva-uurikkarp Läänemeres.
Eesti vetes esineb, kuid peetakse võõrliigiks.
Alates liiva-uurikkarbi jõudmisest Läänemerre umbes 500 aastat tagasi on mõnede teadlaste arvates vaja eristada uut Läänemere staadiumit, mida on nimetatud riimveeliseks Müüamereks. Teadlased pole seda väidet aga veel kinnitanud.
Moskva CSKA

Moskva CSKA ("Профессиональный футбольный клуб ЦСКА Москва") on Venemaa jalgpalliklubi, mis hooajal 2011–2012 mängis riigi kõrgliigas.
Hooaeg 2011–2012.
Hooajal 2011–12 osales klubi UEFA Meistrite Liiga 2011–12 grupifaasis. Milano Internazionale järel sai CSKA alagrupi teise koha. Jalgpalliklubi vastaseks Meistrite Liiga kaheksandikfinaalis sai Madridi Real. Mäng Moskvas lõppes 1:1 viigiga, kui Pontus Wernbloom lõi värava mängu 93. minutil. Kohtumisel Santiago Bernabéul tuli Venemaa klubile 1:4 kaotuse vastu võtta.
Moskva Dinamo

Moskva Dinamo on vanim Venemaa jalgpalliklubi. Moskva Dinamo ja Kiievi Dinamo on ainsad kaks klubi, mis kuulusid kõikidel NSV Liidu klubide jalgpallimeistrivõistlusel (1936–1991) kõrgeimasse divisjoni. Klubi tõusis pärast aastast vaheaega hooajaks 2017–2018 tagasi riigi kõrgliigasse. Klubi kodustaadioniks on pärast Dünamo staadioni sulgemist 2008. aastal Himki Arena. Uus staadion VTB Arena peaks täielikult valmima 2018. aasta aprilliks ning avamatš on plaanis pidada 5. juunil 2018.
FK Himki

FK Himki on 1997. aastal asutatud Venemaa jalgpalliklubi.
Samara Krõlja Sovetov

Samara Krõlja Sovetov on Venemaa jalgpalliklubi, mis hooaja 2011–2012 seisuga mängib riigi kõrgliigas.
Moskva Lokomotiv

Moskva Lokomotiv on Venemaa jalgpalliklubi, mis mängib riigi kõrgliigas Premjer Liga.
Praegune koosseis.
"Seisuga 17. oktoober 2020"
Vladivostoki Lutš-Energija

Vladivostoki Lutš-Energija on 1958. aastal Vladivostokis asutatud Venemaa jalgpalliklubi. 2003. aastani kandis nime Vladivostoki Lutš.
FK Moskva

FK Moskva oli Venemaa jalgpalliklubi, mis tegutses aastatel 1997–2009.
Kaasani Rubin

Kaasani Rubin on Venemaa jalgpalliklubi, mis mängib riigi kõrgliigas. Klubi tuli 2008. ja 2009. aastal Venemaa meistriks.
Moskva oblasti Saturn

Moskva oblasti Saturn on Venemaa Ramenskoje linna jalgpalliklubi, mis hooajal 2010 mängis riigi kõrgliigas.
Varasem nimi on olnud Krõlja Sovetov (1946–1957), Trud (1958–1959) ja Saturn-REN TV.
Jaroslavli Šinnik

Jaroslavli Šinnik on Venemaa jalgpalliklubi.
Hooajal 2008 Šinnik mängis riigi kõrgliigas.
Moskva FK Spartak

Moskva FK Spartak (vene keeles Москва Футбольный клуб «Спартак») on Venemaa jalgpalliklubi, mis mängib riigi kõrgliigas Premjer Liga.
Moskva Spartak 12 korda tuli Nõukogude Liidu meistriks ja on 10 korda tulnud Venemaa meistriks.
1961. aastal viigistas JK Tallinna Kalev NSV Liidu meistrivõistluste kõrgliigas mängides kodumurul Moskva Spartakiga 2:2.
Mängijad.
Aiden McGeady - Sergei Paršivlijuk - Welliton - Demy de Zeeuw - Dmitri Kombarov - Kirill Kombarov
Naltšiki Spartak

Naltšiki Spartak on Venemaa jalgpalliklubi, mis hooajal 2011–2012 mängis riigi kõrgliigas.
Groznõi Terek

Groznõi Terek (АНО "Республиканский футбольный клуб "Терек" им. А. А. Кадырова") on Venemaa Groznõi linna jalgpalliklubi, mis hooajal 2011–2012 mängis riigi kõrgliigas.
Klubi praegune nimi on pandud Tereki jõe järgi.
Tomski Tom

Tomski Tom on Venemaa jalgpalliklubi, mis hooajal 2011–2012 mängis riigi kõrgliigas.
8. armee (Nõukogude Liit)

8. armee oli NSV Liidu Punaarmee väekoondis Teises maailmasõjas.
Ajalugu.
8. armee formeeriti NSV Liidus oktoobris 1939 Novgorodi piirkonnas paikneva Leningradi sõjaväeringkonna väeosade baasil ning mis osales Nõukogude Liidu ja Soome vahelises Talvesõjas Petrozavodski suunal.
13. juunil 1940 sai 8. armee lahingukäsu Eesti vallutamiseks. 
1940. aasta sügisel anti 8. armee Punaarmee ülemjuhatuse poolt Balti Erisõjaväeringkonna koosseisu. Peale Eesti ja Nõukogude Liidu vahelise baaside lepingu sõlmimist saabusid 8. armee väeosad läbi Tartu ja Pihkva Eestisse, kus asusid kokkulepitud dislotseeriumiskohtadesse. Oktoobris 1940 aga suundus 8. armee juhtkond juba lähemale uuele NSV Liidu-Saksamaa piirile ning Balti Erisõjaväeringkonna keskusele Lätis, seal asuvasse Jelgava linna ning alustas intensiivseid staabi- ja väliõppusi ning uue piirkonnaga tutvumist.
Teise maailmasõja ajal oli Idarindel okupeeritud Balti riikides peetavate Looderinde kaitselahingute osaline NSV Liidu poolt. Sõjategevuse alguses asusid 8. armee: 10. laskurkorpus Pärnu–Võrtsjärve kaitseliinil ning 11. laskurkorpus Emajõe kaitseliinil. 3. juulil sai 8. armeele käsu asuda kaitsele looduslikele tõketele – Pärnu jõgikonna soodele, Võrtsjärve ja Emajõe põhjakaldale. 6. juulil andis 8. armee juhataja lahingukäsu kaitse organiseerimiseks Pärnu-Võrtsjärve-Tartu joonele. PBL-i sõjanõukogu otsusel alustati ka Tallinna ümber kolme kaitseliini rajamist.
Alates 14. juulist 1941. aastal oli armee Põhjarinde alluvuses, ülesandeks oli teostada Eesti territooriumi kaitset. 8. armee taandus Narva jõe taha 17. augustil, peale taandumist ühendas Põhjarinde juhatus 8. armee Kingissepa kaitsesektoriga. 1942. aastaks taganesid Leningradi piirkonda ning viisid läbi sõjategevust Volhovi rindel Leningradi blokaadi läbimurdelahingutes.
1944. aastal osales NSV liidu relvajõudude ja Leningradi rinde koosseisus Eesti vallutamises – 1944. aasta Narva operatsioonis, septembris 1944 Tallinna vallutamises, oktoobris 1944 koostöös Punalipulise Balti Laevastikuga Moonsundi dessantoperatsioonis.
1939.
Armee koosseisus oli:
1940.
, "Eesti Vabariigi ja NSV Liidu vaheline vastastikuse abistamise pakt"
ISCED

Rahvusvaheline ühtne hariduse liigitus ehk ISCED (ingl "International Standard Classification of Education") on UNESCO poolt 1970. aastate alguses välja töötatud klassifitseerimise süsteem, et võrrelda omavahel eri riikide haridussüsteeme ning teha rahvusvaheliselt võrreldavat haridusstatistikat. Süsteem kiideti heaks Rahvusvahelisel Hariduse Konverentsil 1975. aastal Genfis. 
Hariduse ja hariduse omandamise taseme andmeid liigitati 2013. aastani ISCED 1997 alusel, alates 2014. aastast tehakse seda ISCED 2011 alusel. 
Hariduse valdkonna andmeid liigitati kuni 2015. aastani ISCED 1997 alusel, alates 2016. aastast tehakse seda ISCED-F 2013 alusel.
Sündinud 1. novembril

"Siin artiklis loetletakse 1. novembril sündinud tuntud inimesi.
Enjoy!

"Enjoy!" on Saksamaa poplaulja Jeanette Biedermanni debüütalbum. Album anti Saksamaal välja 13. novembril 2000. Plaat jõudis Saksamaa albumite edetabelis 39. kohale.
Sotsiosemiootika

Sotsiosemiootika on inimühiskonna elu eri valdkondi märgiprotsesside vaatepunktist käsitlev semiootika haru. Sotsiosemiootika tähelepanu keskmes on märgikasutuse individuaalsed ja subkultuurilised erinevused.
Sotsiosemiootika mõiste võttis kasutusele Michael Halliday.
Eestis on sotsiosemiootikaga tegelenud Anti Randviir, Andreas Ventsel jt.
Rooma Fiumicino lennujaam

Rooma Leonardo da Vinci Fiumicino lennujaam (itaalia "Aeroporto di Roma-Fiumicino"; ärinimi "Aeroporto intercontinentale Leonardo da Vinci"; IATA: FCO, ICAO: LIRF) on Itaalia suurim lennujaam ja rahvusliku lennufirma ITA Airways kodulennujaam. Reisijate arvult oli lennujaam 2017. aastal Euroopas 8. ja maailmas 47. kohal. Lennujaam asub Fiumicinos, Rooma kesklinnast 35 kilomeetrit edela pool. Lennujaam avati 15. jaanuaril 1961 asendamaks Ciampino lennujaama, mis jäi teenindama peamiselt tšarterreise.
Tallinnast Fiumicino lennujaama lendas Estonian Air 4. aprillist 2008 24. augustini 2010.
Maria Mälksoo

Maria Mälksoo (sündinud 8. augustil 1979) on eesti politoloog.
Ta on lõpetanud Abja Gümnaasiumi ja 2002. aastal Tartu Ülikooli sotsioloogia erialal. 2003. aastal kaitses ta Cambridge'i Ülikools magistritöö rahvusvaheliste suhete alal ja 2008. aastal samas doktoritöö ("The Politics of Becoming European: A Study of Polish and Baltic Post-Cold War Security Imaginaries" ("Eurooplaseks saamise poliitika: uurimus Poola ja Balti riikide külma sõja järgsetest julgeolekulistest kujutlusväljadest")).
Alates 1. juulist 2023 on Maria Mälksoo rahvusvaheliste suhete professor Kopenhaageni Ülikooli politoloogia osakonnas.
Vambola Raudsepp

Vambola Raudsepp (sündinud 24. mail 1941 Võrumaal Sõmerpalu vallas) on eesti majandusteadlane.
Ta on lõpetanud 1960. aastal Antsla Keskkooli ja 1966. aastal Tallinna Polütehnilise Instituudi majandusteaduskonna. Majanduskandidaadi kraad ehitusettevõtte rahanduse alal (TRÜ, 1971, juhendaja professor Raimund Hagelberg); doktorikraad investeeringute ja ettevõtete rahanduse alal (Leningradi Finantsmajanduse Instituut, 1983, kinnitatud 1984).
Pärast Tallinna Polütehnilise Instituudi lõpetamist töötas Valgas. Alates 1968. aastast töötas Tartu Riiklikus Ülikooli majandusteaduskonnas, algul assistendi, siis vanemõpetaja ja dotsendina, aastatel 1985–2006 professorina. Ta on olnud teaduskonnas teadusala prodekaan, kateedrijuhataja, instituudi juhataja jt). Emeriitprofessor aastast 2006.
Raudsepa teadustööd käsitlevad investeeringuid, ettevõtete rahandust ja finantsjuhtimist. Ta on viibinud külalislektorina Venemaal, Soomes, Lätis, Leedus, USAs jm. Ta on olnud aastaid väitekirjade kaitsmisnõukogu liige Peterburis, Tallinnas ja Tartus. Ta on juhendanud kandidaadi- ning oponeerinud kandidaadi- ja doktoriväitekirju.
Raudsepa hobid on kodulugu, Eesti sugupuud, sugulaskeeled ja Lõuna-Eesti murded.
Isiklikku.
Gustav Raudsepp oli tema vanaisa.
Agathe Hiielo

Agathe Hiielo (30. märts 1901 Veriora – 16. aprill 2002 Pärnu) oli eesti näitleja ja pikaealine.
Aastatel 1918–1948 töötas ta Võru Kandle primadonnana, 1948–1961 Endla näitlejana ja kuni 1993. aastani teatri valvelauatöötajana.
Ta oli Fr. R. Kreutzwaldi Mälestuse Jäädvustamise Seltsi asutajaid, kuulus Naiskodukaitse ridadesse ning pälvis selle eest esimese Eesti naisnäitlejana Kaitseliidu III klassi Valgeristi.
Adele Lettens

Adele Lettens (15. detsember 1895 – 7. märts 2002 Tuti, Imavere, Järvamaa ) oli eesti pikaealine.
Aliide-Julianne Pedraudse

Aliide-Julianne Pedraudse (sünninimi Klausson; 14. jaanuar 1896 – 28. mai 2002) oli eesti pikaealine. 
Tütre sõnul oli Aliide-Julianne koolis käinud kuus aastat, misjärel töötas Peterburis pankuri juures toatüdrukuna. 1921. aastal abiellus ta Anton Pedraudsega. Neil sündis kaks last. Abikaasa suri 1938. aastal. Umbes sellest ajast kuni peaaegu surmani elas Pedraudse Tartus Tamme puiesteel. Teise maailmasõja ajal suri ta poeg. Ta pidas lillede ja pärgade äri. Ka teenis ta elatist käsitööga. 
Ta oli 59 aastat Tartu adventkoguduse liige, laulis kooris ja tegi koguduseliikmetele matusepärgi.
Viimased neli aastat veetis ta põhiliselt voodis. Tema tütar elas emaga koos kuni tolle surmani. 
Aliidel oli Tallinnas õde Ida-Margarethe Tiisler, kes elas samuti üle saja aasta vanaks. Saja aasta vanuseks oli elanud ka nende vanem õde
Ta on maetud Tartu Raadi kalmistule.
Armeegrupp

Armeegrupp on ajutine või alaline maaväe formeering, mis koosneb kahest või enamast armeest või armeekorpusest. Armeegrupp koosneb tavaliselt 400 000 – 1 000 000 sõdurist ja seda juhib välimarssal või armeekindral.
Armeegrupp vastutab tavaliselt kindla geograafilise ala eest.
Bradley efekt

Bradley efekt (vahel ka Wilderi efekt) on hüpoteetiline tegur, millega põhjendatakse erinevusi avaliku arvamuse küsitluste ja valimistulemuste vahel, kui vastamisi on valge- ja mustanahaline kandidaat. Oletatavasti on osal valijaskonnast kalduvus küsitlejatele luisata musta kandidaadi kasuks, kuid valimistel eelistada valget konkurenti.
Nähtus on nimetatud Tom Bradley järgi, kes kaotas 1982. aastal USA-s California kubernerivalimised, ehkki arvamusküsitlused olid näidanud teda favoriidina.
Igelström

Igelström (rootsi keeles "Igelström", vene keeles "Игельстрем") on Rootsi päritolu aadlisuguvõsa. Tänapäeval elavad suguvõsa Eestimaa liinist pärit liikmed Saksamaal.
Ajalugu.
Harald Bengtsson (1604–1677) aadeldati Igelströmi nimega Rootsi kuninga Gustav II Adolf poolt 1632. aastal ning immatrikuleeriti Rootsi rüütelkonna aadelkonnamatriklisse tituleerimata aadlisuguvõsana nr 320 all. 
Gustav Heinrich von Igelströmi (1695–1771) pojad: Harald Gustav Igelström (1733–1804), Jakob Johann Igelström (1735–1804) ja Otto Heinrich Igelström (1737–1823) tõsteti Saksi kuurvürsti Friedrich August I poolt Saksa-Rooma riigikrahviseisusse, 18/29. juunil 1792.
Hiiu-Rahu kalmistu

Hiiu-Rahu kalmistu (ka "Hiiu kalmistu") on üks Tallinna väiksemaid kalmistuid (veel väiksem on Pirita kalmistu). See asub Hiiul Vääna tänava alguse ja Leina tänava vahel (Hiiu-Suurtüki tänav 1). Kalmistu pindala on 2,2 hektarit. Jaguneb Nõmme Rahu Koguduse ja õigeusu Tallinna Nõmme Ristija Johannese koguduse pooleks, eraldi osad on ka Nõmme Baptistikoguduse kalmistu ning Nõmme Tuletõrjeühingu kalmistu.
Ajalugu.
Hiiu-Rahu kalmistu asutati Nõmme alevivolikogu otsusega 1919. aastal Nikolai von Glehni 1918. aastal Nõmme omavalitsusele kingitud maale. Kalmistu õnnistamiseni jõuti alles 12. augustil 1923. Kalmistu plaani valmistas arhitekt Karl Burman. Kabel koos kellatorniga (täna kontorihoone) sai katuse alla aga linnaarhitekt Friedrich Wendachi projekti järgi alles 1934. aastal. Praeguseni on säilinud 1931. aastal rajatud piirdeaed ja raudvärav.
Sinna on maetud ka Ingel Pork (1855–1937) – esimene Hiiu elanik, kelle päritolu järgi (Hiiumaa) olevat ka Nõmme Hiiu ehk Hiioküla nime saanud.
Nimi.
Kalmistu esimene nimi oli "Nõmme kalmistu", ka "Nõmme Luteri koguduse surnuaed". Järgnevalt kandis "Nõmme-Rahu" või "Nõmme-Rahukoguduse kalmistu" nime. Pärast Nõmme linna ühendamist Tallinnaga 1940. aastal nimetati kalmistu lähima raudteejaama järgi ümber "Hiiu-Rahu kalmistuks".
Planeering.
Korrapärase planeeringuga ristkülikukujulist kalmistut läbib sirge ida-läänesuunaline peatee, millega ristuvad teerajad, mis jagavad kalmistu korrapärasteks matmiskvartaliteks. Kalmistu on tunnistatud ajaloomälestiseks 1995. aasta kultuuri- ja haridusministri määrusega nr 19/2.
Tulevik.
Matmine toimub akteeritud ja pereplatsidele. Uuteks platsideks maa puudub. Tallinn tahab uuesti kasutusele võtta kalmistu juures oleva ja 1950. aastate lõpus matmiseks suletud "vana baptistide kalmistu", mida riik ei hoolda ja mille ajaloolised hauatähised on tihedas võsas kohati peaaegu märkamatud.
Arjergard

Arjergard ehk järelvägi (prantsuse "arrière-garde") on taanduvaid üksusi või väeosade kolonne ja voore julgestama (katma) jäetud väeosad või väeosade grupid (katteüksused), kes taanduvad teatud kaugusel peajõudude taga ja takistavad oma tegevusega vaenlasel peajõude jälitada või neid rünnata.
Arjergardi tegutsemise stiilinäiteks peetakse näiteks 1940. aasta Dunkirki lahingut, milles sakslaste pealetungi viivitanud liitlaste järelvägi võimaldas peamisel väekoondisel üle La Manche'i väina taganeda.
Avangard

Avangard ehk eelvägi (prantsuse keeles "avant-garde") on edasiliikuvate peajõudude ees liikuv väeosa või väeosade grupp, kes julgestab peajõudude edasiliikumist ja takistab vaenlasel peajõude rünnata. Avangardis kasutatakse tavaliselt väeosade luureüksuseid või suuremaid väeosi, mille tegevust koordineerivad luureüksused.
Rooside revolutsioon

Rooside revolutsioon oli Gruusias 2003. aasta sügisel aset leidnud veretu revolutsioon, mis kukutas president Eduard Ševardnadze.
Revolutsiooni ajendiks said 2. novembril toimunud parlamendivalimised, mille tulemusi rahvusvaheliste vaatlejate sõnul võltsiti presidendimeelsete kasuks. Lävepakuküsitlused osutasid opositsiooni edule. Opositsiooniliider Mihheil Saakašvili kutsus rahvast rahumeelsele kodanikuallumatusele. Ühinenud opositsioon nõudis Ševardnadze lahkumist ja uusi parlamendivalimisi.
22. novembril üritas Ševardnadze avada uue parlamendi istungit. Meeleavaldajad tungisid hoonesse, roosid käes, katkestasid presidendi kõne ja ajasid ta põgenema. President kuulutas välja erakorralise olukorra, kuid sõjaväeüksused keeldusid valitsust toetamast. 23. novembril kohtus Ševardnadze Saakašvili ja Zurab Žvaniaga ning teatas seejärel tagasiastumisest.
Järgnenud erakorralistel presidendivalimistel 4. jaanuaril 2004 saavutas ülekaaluka võidu Saakašvili. Saakašvili toetajad said ülekaaluka enamuse ka parlamendis.
Jüri Kärner

Jüri Kärner (25. aprill 1940 Tallinn – 25. september 2010) oli eesti bioloog ja Tartu Ülikooli rektor.
Elukäik.
Jüri Kärner lõpetas Tallinna 21. Keskkooli ja 1963. aastal Tartu Riikliku Ülikooli bioloogia erialal. 1968. aastal kaitses kandidaadikraadi rakubioloogias.
Ta töötas 1964–1968 Tartu Riikliku Ülikooli meditsiini kesklaboris, 1968–1970 samas elektronmikroskoopia kabineti juhatajana. Seejärel töötas õppejõuna zooloogia kateedris (1970–1976), geneetika ja tsütoloogia kateedris (1976–1986). 1983. aastal kaitses Jüri Kärner Leningradi Eksperimentaalmeditsiini Instituudis bioloogiadoktori kraadi. Aastal 1983 sai ta ka professoriks, aastatel 1984–2005 oli Jüri Kärner Tartu Ülikooli professor. 1993. aastast töötas üldzooloogia korralise professorina. 2005. aastast oli erakorraline professor Tartu Ülikooli molekulaar- ja rakubioloogia instituudis.
Jüri Kärner oli 1986–1988 Tartu Riikliku ülikooli prorektor ja 1988–1993 Tartu Ülikooli rektor. 
Tema rektoriaja suurimaks teeneks võib pidada eestimeelse Tartu ülikooli taastamist. See tähendas üliõpilasseltside ja korporatsioonide taastamist, üliõpilasesinduse avamist, magistrantuuri ja doktorantuuri edendamist, korraliste professorite valimist. Jüri Kärneri rektoriks oleku ajal avati sotsiaalteaduskond, taastati usuteaduskond ning taasavati filosoofiateaduskond. 
Ta oli Tartu Rotary Klubi asutajaliige. On maetud Tartu Raadi kalmistule. 
Teadustegevus.
Jüri Kärneri teadustöö põhisuunad olid terviseuuringud ja biomeditsiin, sh arengubioloogia, rakubioloogia ja koebioloogia. Tema juhendamisel on kaitstud mitmeid väitekirju. Ta tegeles ka elektronmikroskoopiaga. Ta on avaldanud üle 70 teadusartikli ja mitu kõrgkooliõpikut. 
Isiklikku.
Jüri Kärneri poeg Martin Kärner on arengubioloogia õppejõud Tartu Ülikoolis. Tema abikaasa Aime Kärner töötab teadurina Tartu Linnamuuseumis. 
Jüri Kärner harrastas jahipidamist ja botaniseerimist.
Sulevi tänav (Tallinn)

Sulevi tänav on tänav Tallinnas Nõmmel.
Sulevi tänav algab Vabaduse puiesteelt, suundub kagusse Pääsküla raba suunas ja lõpeb Ilmarise tänaval. Sulevi tänav ristub Taara ja Vanemuise tänavaga.
Tänava alguse koordinaadid on .
Sulevi tänava pikkus on umbes 520 meetrit.
Sulevi tänav sai nime 8. novembril 1927.
Laulu tänav (Tallinn)

Laulu tänav on tänav Tallinnas Nõmme linnaosas Kivimäe asumis.
Laulu tänav algab Vabaduse puiesteelt Jannseni kaubamaja juures, suundub kagusse Pääsküla raba suunas ja lõpeb Ilmarise tänaval. Laulu tänav ristub Taara ja Vanemuise tänavaga.
Tänava alguse koordinaadid on .
Tänava pikkus on umbes 560 meetrit. Vabaduse puiesteelt Taara tänavani suunduv lõik on ühesuunaline.
Laulu tänaval asuvad muu hulgas loomakliinik Loomaarstid Kask ja Michelson (Laulu 6) ning võõrastemaja Silva kodumajutus (Laulu 14).
Laulu tänav sai nime 8. novembril 1927. Tänava nimi tulenes sealse esimese majaomaniku Pauline Laulu perekonnanimest.
Sanatooriumi tänav (Tallinn)

Sanatooriumi tänav on tänav Tallinnas Nõmme linnaosas Hiiu ja Kivimäe asumis.
Sanatooriumi tänav algab Põllu tänavalt, suundub kagusse, läbib Sanatooriumi pargi, ristub Sihi tänavaga, ja lõpeb Vabaduse puiesteel. 
Tänava alguse koordinaadid on .
Sanatooriumi tänava pikkus on umbes 560 meetrit. 
Sanatooriumi tänava ja Vabaduse puiestee nurgal asub Hotell Kannike (Vabaduse puiestee 108). Sanatooriumi pargis asub Sanatooriumi pargi pansionaat.
Juhan Ehatamm

Juhan Ehatamm (aastani 1938 Johann Eichbaum, 22. jaanuar 1890 Lähtru vald, Läänemaa – 21. september 1941 Turinski vangilaager, Sevurallag, Sverdlovski oblast) oli Eesti politseinik, Saaremaa prefekt.
Ta lõpetas aastal 1927 Tallinna Rahvaülikooli Seltsi Erakolledži. Õppis 1927–1931 (lõpetas) Tartu Ülikooli õigusteaduskonnas, Korporatsioon Ugala vilistlane. 
Ta oli Eesti politsei teenistuses alates 1921. aastast, 1935–1940 Tallinna abiprefekt, 1940 sai Saaremaa prefektiks.
Ta arreteeriti 14. juunil 1941 NKVD poolt. Suri eeluurimisel.
Pargi tänav

Pargi tänav oli 2004. aastal kõigis Eesti linnades. Näiteks järgmistes Eesti asulates:
Pargi tänav (Tallinn)

Pargi tänav on tänav Tallinnas Nõmmel Hiiu asumis.
Pargi tänav algab Raudtee tänavalt, suundub kagusse Pääsküla raba poole, keerab pärast Haldja tänavat kaarega vasakule ning lõpeb Hiiu tänaval. 
Tänava alguse koordinaadid on .
Pargi tänav ristub Rahu, Hiiu-Maleva, Põllu, Metsa, Nõmme-Kase, Paiste ja Sihi tänava, Vabaduse puiestee ning Taara ja Haldja tänavaga. Tänava pikkus on umbes 1400 meetrit.
Raudtee tänavalt Vabaduse puiesteele suunduv lõik on ühesuunaline. Samal lõigul sõidab buss number 33 (Kopli–Männiku). Pargi tänaval on kaks bussipeatust – Põllu ja Pargi.
Pargi tänava ja Raudtee tänava nurgal asub Tallinna Nõmme Gümnaasium (Raudtee 73). Pargi tänava ääres on ka Sanatooriumi park, Vabaduse puiestee nurgal paiknev Hiiu park ja lasteaed Midrimaailm (Pargi 16). 
Tänava nimi (saksa "Parkstraße", vene "Парковая ул.") võeti kasutusele 1922. aastal.
Amorgós

Amorgós (uuskreeka keeles Αμοργός) on saar Egeuse meres, üks Küklaadidest. Saare pindala on 122 ruutkilomeetrit. Saar on mägine, kõrgus kuni 823 meetrit. Kuulub Kreekale.
Messier' kataloogi objektide loend

"Siin on loetletud Messier' kataloogi objektid.
Sanatooriumi tänav

Sanatooriumi tänav on tänav mitmes Eesti asulas:
Laulu tänav

Laulu tänav on tänav mitmes Eesti asulas:
Sulevi tänav

Sulevi tänav on tänav mitmes Eesti asulas:
Ekstern

Ekstern (ladina sõnast "externus" 'väline') on õpilane (eriti üliõpilane), kes õpib iseseisvalt ja sooritab (lõpu)eksameid õppeasutuses, ilma et oleks seal õppinud.
Eerik Teentalu

Eerik Teentalu (kuni 1937 Erich Rudolf Tendal, 24. juuni 1908 Ingliste vald (Juuru kihelkond), Harjumaa – 1. jaanuar 1938 Tallinn) oli Eesti sõjaväelane (lipnik) ja politseinik.
Ülendati 28. novembril 1930 lipnikuks ja arvati reservi. Lõpetas Politseikooli kõrgema kursuse 1937, oli seejärel Keila-Joa rajooni konstaabel. Tallinna politseiametnikkude kogu liige. Õppis 1937–1938 Tartu Ülikoolis õigusteadust. 
Ta jäi Lilleküla raudteepeatuse juures rongi alla.
Karl Kimmel

Karl Kimmel (Kämmel) VR II/3 (17. märts 1901 Ropka vald, Tartumaa – 4. märts 1982 Toronto) oli Eesti Vabadussõja veteran. Korp! Sakala vilistlane.
Lõpetas Tartu Reaalkooli 6. klassi. Võttis osa õppursõduri ja vabatahtlikuna Vabadussõjast, osaledes kaitselahingutes Lõunarindel ja pealetungides Paju lahingus, Valga, Petseri ja Pihkva ruumis ning Lätis Landeswehri vastu, samuti Narva ja Irboska lõikudes.
Ta abiellus jõululaupäeval 1924. aastal Elvast pärit Adeline Lauriga. Neil oli kaks last: poeg Aavo ja tütar Katrin Sale.
Ta lõpetas Tapa Linna Ühisgümnaasiumi eksternina, millele järgnesid õpingud Tartu Ülikoolis, teenides samal ajal 4. suurtükiväegrupis ja hiljem 2. diviisi staabis. Eesti okupeerimisega Nõukogude Liidu poolt oli ta sunnitud katkestama õpingud ülikoolis ja arvati reservi sama aasta suvel. 1941. aastal jätkab ta nõukogudevastast võitlust metsavendade ridades Ulila ja Tartu lahingutes. Alates sügisest oli ta Idapataljon 658 (tuntud kui Rebase pataljon) koosseisus idarindel, kuni ta määrati 20. diviisi reservi. Sõja lõppedes ühines ta oma perega Zappendorfi külas Saksamaal Baieris.
1950. aastal emigreerus ta koos perega Kanadasse, elukohaks Belleville’i linn. Aasta hiljem edasi Torontosse, kus töötas aastaid puusepana.
Zabrze

Zabrze (saksa "Hindenburg O.S.") on maakonnaõigustega linn Lõuna-Poolas Sileesia vojevoodkonnas. Linn on osa Ülem-Sileesia linnastust.
Ajalugu.
Zabrzet on mainitud 1295–1305. 18. sajandil läks Preisimaa koosseisu ja linnast sai Preisimaa mäetööstuse keskus. 1915 nimetati Zabrze vald ja kreis kindralmarssal Paul von Hindenburgi auks "Hindenburgiks". 1922 sai linnaõigused. 1945. aastal liideti Poolaga, ennistati vana nimi ja linnas elanud sakslased asustati Saksamaale ümber.
Zabrze on metallurgia-, klaasi- ja toiduainetetööstuse keskus.
Linna jalgpalliklubi Górnik Zabrze on tulnud ajavahemikus 1957–1988 14 korda Poola meistriks.
Sündinud 2. novembril

"Siin loetletakse 2. novembril sündinud tuntud inimesi.